title: Komisijas Īstenošanas regula (ES) 2020/1299 (2020. gada 11. septembris) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Szilvásváradi pisztráng” (AĢIN))

text:
                  18.9.2020

                  LV

                  Eiropas Savienības Oficiālais Vēstnesis

                  L 304/4

         KOMISIJAS ĪSTENOŠANAS REGULA (ES) 2020/1299
         (2020. gada 11. septembris)
         par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Szilvásváradi pisztráng” (AĢIN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1151/2012 (2012. gada 21. novembris) par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 50. panta 2. punkta a) apakšpunktu Ungārijas pieteikums, kurā lūgts reģistrēt nosaukumu “Szilvásváradi pisztráng”, ir publicēts Eiropas Savienības Oficiālajā Vēstnesī (2).

                     (2)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums “Szilvásváradi pisztráng” būtu jāreģistrē,

               IR PIEŅĒMUSI ŠO REGULU.

            1. pants
            Nosaukums “Szilvásváradi pisztráng” (AĢIN) ar šo tiek ierakstīts reģistrā.
            Pirmajā daļā minētais nosaukums apzīmē produktu, kas pieder pie 1.7. grupas “Svaigas zivis, gliemji un vēžveidīgie un to izstrādājumi” saskaņā ar Komisijas Īstenošanas regulas (ES) Nr. 668/2014 (3) XI pielikumu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 11. septembrī

                  Komisijas

                  un tās priekšsēdētājas vārdā –

                  Komisijas loceklis

               Janusz WOJCIECHOWSKI

            (1)  OV L 343, 14.12.2012., 1. lpp.

            (2)  OV C 171, 19.5.2020., 26. lpp.

            (3)  Komisijas Īstenošanas regula (ES) Nr. 668/2014 (2014. gada 13. jūnijs), ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).


title: Komisijas Īstenošanas regula (ES) 2020/1300 (2020. gada 11. septembris), ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs (“Asiago” (ACVN))

text:
                  18.9.2020

                  LV

                  Eiropas Savienības Oficiālais Vēstnesis

                  L 304/5

         KOMISIJAS ĪSTENOŠANAS REGULA (ES) 2020/1300
         (2020. gada 11. septembris),
         ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs (“Asiago” (ACVN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1151/2012 (2012. gada 21. novembris) par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Itālijas pieteikumu specifikācijas grozījuma apstiprināšanai attiecībā uz aizsargāto cilmes vietas nosaukumu “Asiago”, kas reģistrēts saskaņā ar Komisijas Regulu (EK) Nr. 1107/96 (2), kurā grozījumi izdarīti ar Komisijas Regulu (EK) Nr. 1200/2007 (3).

                     (2)

                     Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī (4).

                     (3)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

               IR PIEŅĒMUSI ŠO REGULU.

            1. pants
            Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu “Asiago” (ACVN).

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 11. septembrī

                  Komisijas

                  un tās priekšsēdētājas vārdā –

                  Komisijas loceklis

               Janusz WOJCIECHOWSKI

            (1)  OV L 343, 14.12.2012., 1. lpp.

            (2)  Komisijas Regula (EK) Nr. 1107/96 (1996. gada 12. jūnijs) par ģeogrāfiskās izcelsmes norāžu un cilmes vietu nosaukumu reģistrāciju saskaņā ar procedūru, kas izklāstīta Padomes Regulas (EEK) Nr. 2081/92 17. pantā (OV L 148, 21.6.1996., 1. lpp.).

            (3)  Komisijas Regula (EK) Nr. 1200/2007 (2007. gada 15. oktobris), ar ko apstiprina izmaiņas, kuras nav maznozīmīgas, tāda nosaukuma specifikācijā, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Asiago (ACVN)) (OV L 271, 16.10.2007., 3. lpp.).

            (4)  OV C 178, 28.5.2020., 8. lpp.


title: Padomes Īstenošanas regula (ES) 2020/1309 (2020. gada 21. septembris), ar ko īsteno 21. panta 2. punktu Regulā (ES) 2016/44 par ierobežojošiem pasākumiem saistībā ar situāciju Lībijā

text:
                  21.9.2020

                  LV

                  Eiropas Savienības Oficiālais Vēstnesis

                  LI 305/1

         PADOMES ĪSTENOŠANAS REGULA (ES) 2020/1309
         (2020. gada 21. septembris),
         ar ko īsteno 21. panta 2. punktu Regulā (ES) 2016/44 par ierobežojošiem pasākumiem saistībā ar situāciju Lībijā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) 2016/44 (2016. gada 18. janvāris) par ierobežojošiem pasākumiem saistībā ar situāciju Lībijā un ar ko atceļ Regulu (ES) Nr. 204/2011 (1), un jo īpaši tās 21. panta 2. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:

                     (1)

                     Padome 2016. gada 18. janvārī pieņēma Regulu (ES) 2016/44.

                     (2)

                     Savienības Augstais pārstāvis ārlietās un drošības politikas jautājumos (“Augstais pārstāvis”) 2020. gada 27. martā Savienības vārdā nāca klajā ar deklarāciju par Lībiju, kurā visas puses tika aicinātas ievērot cilvēktiesības un starptautiskās tiesības.

                     (3)

                     Augstais pārstāvis 2020. gada 12. maijā Savienības vārdā nāca klajā ar deklarāciju, kurā tika paziņots, ka Savienība joprojām ir apņēmības pilna panākt, lai ANO ieroču embargo Lībijā tiktu pilnībā ievērots. Tāpat tika uzsvērts, ka ir jādara viss iespējamais, lai nodrošinātu attiecīgo ANO DP rezolūciju pilnīgu un efektīvu īstenošanu, izmantojot arī sauszemes un gaisa robežas ar Lībiju.

                     (4)

                     Turklāt deklarācijā pusēm atgādināts, ka tām ir jāievēro starptautiskās tiesības, tostarp starptautiskās humanitārās tiesības, un ka šo tiesību pārkāpēji tiks saukti pie atbildības.

                     (5)

                     Padome joprojām ir ļoti nobažījusies par situāciju Lībijā un jo īpaši par darbībām, kas apdraud mieru, drošību vai stabilitāti Lībijā, tostarp par ANO ieroču embargo pārkāpumiem un prettiesiskiem mēģinājumiem kontrabandas ceļā ievest Lībijas naftu, kā arī par cilvēktiesību pārkāpumiem.

                     (6)

                     Šajā kontekstā un ņemot vērā to, ka Lībijā turpinās vardarbības eskalācija, Regulas (ES) 2016/44 III pielikumā iekļautajam to personu un vienību sarakstam, kurām piemēro ierobežojošus pasākumus, būtu jāpievieno divas personas, kas ir atbildīgas par cilvēktiesību pārkāpumiem, un trīs vienības, kas ir iesaistītas ANO ieroču embargo pārkāpšanā.

                     (7)

                     Tādēļ būtu attiecīgi jāgroza Regulas (ES) 2016/44 III pielikums,

               IR PIEŅĒMUSI ŠO REGULU.

            1. pants
            Regulas (ES) 2016/44 III pielikumu groza saskaņā ar šīs regulas pielikumu.

            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 21. septembrī

                  Padomes vārdā –

                  priekšsēdētājs

               J. BORRELL FONTELLES

            (1)  OV L 12, 19.1.2016., 1. lpp.

            PIELIKUMS

               1)
               Regulas (ES) 2016/44 III pielikuma A sadaļā (Personas) pievieno šādus ierakstus:

                           Vārds, uzvārds

                           Identifikācijas informācija

                           Pamatojums

                           Sarakstā iekļaušanas datums

                           “20.

                           AL-WERFALLI, Mahmoud Mustafa Busayf
                           jeb AL-WARFALLI, Mahmud

                           Dzimšanas datums: 1978. gads
                           Dzimšanas vieta: Werfalla cilts, Lībijas rietumdaļa, vai Elrseefa (Bani Walid)
                           Dzimums: vīrietis

                              Mahmoud al-Werfalli ir Bengāzī bāzētās al-Saiqa brigādes komandieris (leitnants). Pildot šo funkciju, al-Werfalli ir atbildīgs par nopietniem cilvēktiesību pārkāpumiem, tostarp slepkavībām un nāvessodu izpildēm, un tajos ir tieši vai netieši iesaistījies.

                              Al-Werfalli ir bijis saistīts ar trīsdesmit trīs personu nogalināšanu vairākos incidentos laikposmā no 2016. gada jūnija līdz 2017. gada jūlijam, kā arī ar masveida nāvessoda izpildi desmit personām 2018. gada 24. janvārī.

                           21.9.2020.

                           21.

                           DIAB, Moussa
                           jeb DIAB, Mousa

                           Dzimums: vīrietis

                              Moussa Diab ir atbildīgs par nopietniem cilvēktiesību pārkāpumiem, tostarp cilvēku tirdzniecību un migrantu un bēgļu nolaupīšanu, izvarošanu un nogalināšanu, un ir tieši iesaistījies šādos pārkāpumos.
                           Viņš turēja migrantus un bēgļus gūstā nelegālā ieslodzījuma nometnē netālu no Bani Walid, kur pret viņiem izturējās necilvēcīgi un pazemojoši. Vairāki migranti un bēgļi tika nogalināti, kad viņi mēģināja izbēgt no ieslodzījuma nometnes.

                           21.9.2020.”;

               2)
               Regulas (ES) 2016/44 III pielikuma B sadaļā (Vienības) pievieno šādus ierakstus:

                           Nosaukums

                           Identifikācijas informācija

                           Pamatojums

                           Sarakstā iekļaušanas datums

                           “17.

                           Sigma Airlines
                           jeb Sigma Aviation; Air Sigma

                           Adrese:

                                          Markov Str.
                                          11

                                          050013, Almaty, Kazahstāna

                                 Tālr.: +77272922305
                           Tīmekļa vietne: https://airsigma.pro/
                           Reģistrēts uz šādas personas vārda: Kenesbayev Umirbek Zharmenovich

                              Sigma Airlines ir komerckravu aviokompānija, kas ekspluatē gaisa kuģus, par kuriem konstatēts, ka ar tiem ir pārkāpts ieroču embargo Lībijā, kas noteikts ANO DPR 1970 (2011) un transponēts Lēmuma (KĀDP) 2015/1333 1. pantā.
                           ANO ir identificējusi Sigma Airlines kā vienu no komerckravu gaisa pārvadājumu pakalpojumu sniedzējiem, kas darbojas, neievērojot ANO embargo militārā aprīkojuma nodošanai Lībijai.

                           21.9.2020.

                           18.

                           Avrasya Shipping

                           Adrese:

                              Liman Mh. Gezi Cd. No:22/3 İlkadım, Samsun, Turcija
                           Tālr.: +90 549 720 1748
                           E-pasts: info@avrasyashipping.com
                           Tīmekļa vietne: http://www.avrasyashipping.com/iletisim

                              Avrasya Shipping ir kuģniecības uzņēmums, kas ekspluatē kuģi ar nosaukumu Cirkin, par kuru konstatēts, ka ar to ir pārkāpts ieroču embargo Lībijā, kas noteikts ANO DPR 1970 (2011) un transponēts Lēmuma (KĀDP) 2015/1333 1. pantā.
                           Jo īpaši 2020. gada maijā un jūnijā Cirkin bija saistīts ar militārā aprīkojuma pārvadājumiem uz Lībiju.

                           21.9.2020.

                           19.

                           Med Wave Shipping

                           Adrese:

                                          Office 511, 5th Floor, Baraka Building, Dauwar Al-Waha, Jordānija;

                                          Adel Al-Hojrat building n°3, 1st Floor, opposite Swefieh, Mall-Swefieh Po Box 850880 Amman, 11185 Jordānija;

                                          Ground Floor, Orient Queen Homes Building, John Kennedy, Ras Beirut, Libāna

                                 Tālr.: +962787064121; +96265865550; +96265868550
                           E-pasts: operation@medwave.co

                              Med Wave Shipping ir kuģniecības uzņēmums, kas ekspluatē kuģi ar nosaukumu Bana, par kuru konstatēts, ka ar to ir pārkāpts ieroču embargo Lībijā, kas noteikts ANO DPR 1970 (2011) un transponēts Lēmuma (KĀDP) 2015/1333 1. pantā.
                           Jo īpaši 2020. gada janvārī Bana bija saistīts ar militārā aprīkojuma pārvadājumiem uz Lībiju.

                           21.9.2020.”


title: Komisijas Īstenošanas regula (ES) 2020/1317 (2020. gada 9. septembris) par atsevišķu preču klasifikāciju kombinētajā nomenklatūrā

text:
                  23.9.2020

                  LV

                  Eiropas Savienības Oficiālais Vēstnesis

                  L 309/1

         KOMISIJAS ĪSTENOŠANAS REGULA (ES) 2020/1317
         (2020. gada 9. septembris)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību
         ņemot vērā Eiropas Parlamenta un Padomes Regulu (ES) Nr. 952/2013 (2013. gada 9. oktobris), ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:

                     (1)

                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.

                     (2)

                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

                     (3)

                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

                     (4)

                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.

                     (5)

                     Šajā regulā paredzētie pasākumi ir saskaņā ar Muitas kodeksa komitejas atzinumu,

               IR PIEŅĒMUSI ŠO REGULU.

            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.

            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 9. septembrī

                  Komisijas

                  un tās priekšsēdētājas vārdā –

                  Nodokļu politikas un muitas savienības

                  ģenerāldirektorāta

                  ģenerāldirektors

               Gerassimos THOMAS

            (1)  OV L 269, 10.10.2013., 1. lpp.

            (2)  Padomes Regula (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

            PIELIKUMS

                        Preču apraksts

                        Klasifikācija (KN kods)

                        Pamatojums

                        (1)

                        (2)

                        (3)

                                    1.

                                    Ražojums, kas sastāv no birstošām, porainām mikrogranulām, galvenokārt uz amonija nitrāta bāzes, kuru sastāvs ir šāds (masas procentos):

                                                —

                                                amonija nitrāts > 99,4

                                                —

                                                (kopējais slāpeklis > 34,5)

                                                —

                                                anjonu polimērs 0,28

                                                —

                                                pārklājums 0,08

                                          Mikrogranulu eļļas absorbcija ir > 10 % (masas).
                                    Mikrogranulu tilpummasa ir 0,72 g/cm3.

                        3602 00 00

                        Klasifikācija noteikta, ievērojot kombinētās nomenklatūras 1. vispārīgo interpretācijas noteikumu un KN koda 3602 00 00  aprakstu.
                        Anjonu polimērs tiek pievienots, lai ražojumam piešķirtu mazāku blīvumu un lielāku eļļas absorbcijas spēju, kuras ir svarīgas īpašības, kas ļauj porainajām mikrogranulām būt piemērotākai izejvielai ANFO (amonija nitrāta degvieleļļas) sprāgstvielu ražošanai.
                        Lai amonija nitrātu stabilizētu un tādējādi nepieļautu nevēlamu ūdens absorbciju, kas varētu ietekmēt/mazināt spēju absorbēt degvieleļļas – vienu no efektīvas ANFO sprāgstvielas pamatīpašībām –, poraino mikrogranulu virsma tiek apstrādāta, uzklājot pārklājumu.
                        Tādējādi, balstoties uz ražojuma objektīvajām īpašībām, tas uzskatāms par gatavu sprāgstvielu pozīcijā 3602 (sk. arī Harmonizētās sistēmas klasifikācijas atzinumu 3602.00/2).
                        Klasifikācija pozīcijā 3102 nav iespējama tāpēc, ka ražojums ir īpaši gatavots un formulēts izmantošanai par izejvielu sprāgstvielās. Izmantošanai par mēslošanas līdzekli tehniski nav svarīgs ne anjonu polimērs, ne pārklājums. Tādējādi nav izpildīti 31. nodaļas 2. piezīmes nosacījumi.
                        Tādēļ ražojums klasificējams ar KN kodu 3602 00 00  pie gatavām sprāgstvielām, izņemot šaujampulverus.

                                    2.

                                    Ražojums, kas sastāv no birstošām, porainām mikrogranulām, galvenokārt uz amonija nitrāta bāzes, ar šādu sastāvu (masas procentos):

                                                —

                                                amonija nitrāts > 99

                                                —

                                                (kopējais slāpeklis > 34,5)

                                                —

                                                magnija nitrāts 0,4

                                                —

                                                diamonija fosfāta, amonija sulfāta un borskābes maisījums 0,06

                                                —

                                                pārklājums 0,08

                                          Mikrogranulu eļļas absorbcija ir > 7 % (masas).
                                    Mikrogranulu tilpummasa ir 0,80 g/cm3.

                        3602 00 00

                        Klasifikācija noteikta, ievērojot kombinētās nomenklatūras 1. vispārīgo interpretācijas noteikumu un KN koda 3602 00 00  aprakstu.
                        Diamonija fosfāta, amonija sulfāta un borskābes maisījums tiek pievienots, lai ražojumam piešķirtu mazāku blīvumu un lielāku eļļas absorbcijas spēju, kuras ir svarīgas īpašības, kas ļauj porainajām mikrogranulām būt piemērotākai izejvielai ANFO (amonija nitrāta degvieleļļas) sprāgstvielu ražošanai.
                        Lai amonija nitrātu stabilizētu un tādējādi nepieļautu nevēlamu ūdens absorbciju, kas varētu ietekmēt/mazināt spēju absorbēt degvieleļļas – vienu no efektīvas ANFO sprāgstvielas pamatīpašībām –, poraino mikrogranulu virsma tiek apstrādāta, uzklājot pārklājumu.
                        Tādējādi, balstoties uz ražojuma objektīvajām īpašībām, tas uzskatāms par gatavu sprāgstvielu pozīcijā 3602 (sk. arī Harmonizētās sistēmas klasifikācijas atzinumu 3602.00/1).
                        Klasifikācija pozīcijā 3102 nav iespējama tāpēc, ka ražojums ir īpaši gatavots un formulēts izmantošanai par izejvielu sprāgstvielās. Šā gatavā amonija nitrāta izmantošanai par mēslošanas līdzekli tehniski nav svarīgas ne dažādās piedevas, ne pārklājums. Tādējādi nav izpildīti 31. nodaļas 2. piezīmes nosacījumi.
                        Tādēļ ražojums klasificējams ar KN kodu 3602 00 00  pie gatavām sprāgstvielām, izņemot šaujampulverus.


title: Komisijas Īstenošanas regula (ES) 2020/1318 (2020. gada 22. septembris), ar ko Īstenošanas regulas (ES) 2020/21 un (ES) 2020/194 groza attiecībā uz piemērošanas datumiem, reaģējot uz Covid-19 pandēmiju

text:
                  23.9.2020

                  LV

                  Eiropas Savienības Oficiālais Vēstnesis

                  L 309/4

         KOMISIJAS ĪSTENOŠANAS REGULA (ES) 2020/1318
         (2020. gada 22. septembris),
         ar ko Īstenošanas regulas (ES) 2020/21 un (ES) 2020/194 groza attiecībā uz piemērošanas datumiem, reaģējot uz Covid-19 pandēmiju
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) Nr. 904/2010 (2010. gada 7. oktobris) par administratīvu sadarbību un krāpšanas apkarošanu pievienotās vērtības nodokļa jomā (1) un jo īpaši tās 47.l panta a), b) un c) punktu,
         tā kā:

                     (1)

                     Komisijas Īstenošanas regula (ES) Nr. 79/2012 (2) nosaka sīki izstrādātu kārtību, kādā piemērojami daži noteikumi Padomes Regulā (ES) Nr. 904/2010 par administratīvu sadarbību un krāpšanas apkarošanu pievienotās vērtības nodokļu jomā. Saskaņā ar 7. panta 2. punkta d) apakšpunktu Īstenošanas regulā (ES) Nr. 79/2012, kas grozīta ar Īstenošanas regulu (ES) 2020/21 (3), Komisijai ir no 2021. gada 1. janvāra jādara pieejams tīmekļa portāls tām dalībvalstīm, kuras izvēlas cita starpā publicēt nodokļa likmi, ko piemēro to preču piegādēm un pakalpojumu sniegšanai, kas minēti Regulas (ES) Nr. 904/2010 47.g panta otrajā daļā.

                     (2)

                     Komisijas Īstenošanas regula (ES) Nr. 815/2012 (4) nosaka piemērošanas noteikumus Regulai (ES) Nr. 904/2010 attiecībā uz īpašajiem režīmiem nodokļa maksātājiem, kas neveic darījumdarbību attiecīgā dalībvalstī un kas sniedz telekomunikāciju pakalpojumus, apraides pakalpojumus vai elektroniskos pakalpojumus personām, kuras nav nodokļa maksātājas. Īstenošanas regulu (ES) Nr. 815/2012 no 2021. gada 1. janvāra atceļ un aizstāj ar Komisijas Īstenošanas regulu (ES) 2020/194 (5), lai atspoguļotu to īpašo režīmu paplašināto darbības jomu, ko piemēro nodokļa maksātājiem, kas sniedz pakalpojumus personām, kuras nav nodokļa maksātājas, un kas veic preču tālpārdošanu un konkrētas preču piegādes iekšzemē. Tomēr attiecībā uz tādu PVN deklarāciju iesniegšanu un labošanu, kas skar līdz 2021. gada 1. janvārim veiktu pakalpojumu sniegšanu, uz ko attiecas Īstenošanas regulā (ES) Nr. 815/2012 norādītie īpašie režīmi, minēto īstenošanas regulu turpina piemērot līdz 2024. gada 10. februārim. Tas ir nepieciešams, lai nodrošinātu, ka pašreizējais labojumu mehānisms joprojām attiecas uz pakalpojumu sniegšanu, kas veikta pirms 2021. gada 1. janvāra. Labojumus PVN deklarācijās var veikt trīs gadu laikā no dienas, kad bija jāiesniedz sākotnējā deklarācija.

                     (3)

                     Minētās izmaiņas tika veiktas, lai atspoguļotu Padomes Direktīvas 2006/112/EK (6) XII sadaļas 6. nodaļā noteikto īpašo režīmu paplašināšanu ar Padomes Direktīvām (ES) 2017/2455 (7) un (ES) 2019/1995 (8), un attiecīgos grozījumus, kas Regulā (ES) Nr. 904/2010 izdarīti ar Padomes Regulu (ES) 2017/2454 (9).

                     (4)

                     Covid-19 krīzes uzliesmojums, kas nopietni skar visas dalībvalstis un liek tām prioritārā kārtā nekavējoties rīkoties valsts līmenī, pārdalot resursus citiem jautājumiem, rada grūtības dažām dalībvalstīm pabeigt nepieciešamo IT sistēmu izveidi, lai no 2021. gada 1. janvāra īstenotu un piemērotu minētās izmaiņas. Attiecīgi Direktīvas 2006/112/EK XII sadaļas 6. nodaļas un Regulas (ES) Nr. 904/2010 grozījumu piemērošanas diena ar Padomes Lēmumu (ES) 2020/1109 (10) un Padomes Regulu (ES) 2020/1108 (11) ir atlikta par sešiem mēnešiem līdz 2021. gada 1. jūlijam.

                     (5)

                     Lai Īstenošanas regulas (ES) 2020/21 un (ES) 2020/194 varētu piemērot no tās pašas dienas, no kuras piemēro Direktīvas 2006/112/EK XII sadaļas 6. nodaļas un Regulas (ES) Nr. 904/2010 grozītos noteikumus, minētās īstenošanas regulas būtu jāpiemēro no 2021. gada 1. jūlija.

                     (6)

                     Ir arī jāprecizē, ka informācija, kas starpniekam jāsniedz, reģistrējoties Īstenošanas regulas (ES) 2020/194 I pielikuma 21. ailes E slejā, attiecas tikai uz iespējamiem iepriekšējiem identifikācijas numuriem, kas minētajai personai ļauj darboties kā starpniekam.

                     (7)

                     Tāpēc Īstenošanas regulas (ES) 2020/21 un (ES) 2020/194 būtu attiecīgi jāgroza.

                     (8)

                     Šajā regulā paredzētie pasākumi ir saskaņā ar Administratīvās sadarbības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Grozījumi Īstenošanas regulā (ES) 2020/21
            Īstenošanas regulu (ES) 2020/21 groza šādi:

                        1)

                        regulas 1. pantu aizstāj ar šādu:

                           “1. pants

                           Īstenošanas regulas (ES) Nr. 79/2012 7. panta 2. punktā d) apakšpunktu aizstāj ar šādu:

                                       “d)

                                       no 2021. gada 1. jūlija – nodokļa likmes, kuras piemēro preču piegādēm un pakalpojumu sniegšanai saskaņā ar īpašajām shēmām, kas paredzētas Direktīvas 2006/112/EK XII sadaļas 6. nodaļā, un kuras minētas Regulas (ES) Nr. 904/2010 47.g panta otrajā daļā.”;

                        2)

                        regulas 2. panta otro daļu aizstāj ar šādu:
                        “To piemēro no 2021. gada 1. jūlija.”

            2. pants
            Grozījumi Īstenošanas regulā (ES) 2020/194
            Īstenošanas regulu (ES) 2020/194 groza šādi:

                        1)

                        regulas 7. pantu aizstāj ar šādu:

                           “7. pants

                           Atcelšana
                           Īstenošanas regula (ES) Nr. 815/2012 tiek atcelta, atcelšanai stājoties spēkā 2021. gada 1. jūlijā.
                           Tomēr attiecībā uz tādu PVN deklarāciju iesniegšanu un labošanu, kas skar līdz 2021. gada 1. jūlijam veiktu pakalpojumu sniegšanu, uz ko attiecas kāds no Īstenošanas regulā (ES) Nr. 815/2012 norādītajiem īpašajiem režīmiem, minēto īstenošanas regulu turpina piemērot līdz 2024. gada 10. augustam.”;

                        2)

                        regulas 8. panta otro daļu aizstāj ar šādu:
                        “To piemēro no 2021. gada 1. jūlija.”;

                        3)

                        regulas I pielikumu groza šādi:

                                    a)

                                    E slejas 21. aili aizstāj ar šādu:
                                    “Starpnieka numurs(-i), ko piešķir identifikācijas dalībvalsts saskaņā ar Direktīvas 2006/112/EK 369.q panta 2. punktu, ja starpnieks kā tāds rīkojies iepriekš”;

                                    b)

                                    pielikuma 13. zemsvītras piezīmi aizstāj ar šādu:

                                                “(13)

                                                Datums, kad sāk izmantot režīmu, ir identisks ar datumu, kas norādīts D slejas 19. ailē, un pirmsreģistrācijas gadījumā saskaņā ar Padomes Īstenošanas regulas (ES) 2019/2026 2. panta trešo daļu tas nevar būt pirms 2021. gada 1. jūlija.”

            3. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 22. septembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 268, 12.10.2010., 1. lpp.

            (2)  Komisijas Īstenošanas regula (ES) Nr. 79/2012 (2012. gada 31. janvāris), ar ko nosaka sīki izstrādātu kārtību, kādā piemērojami daži noteikumi Padomes Regulā (ES) Nr. 904/2010 par administratīvu sadarbību un krāpšanas apkarošanu pievienotās vērtības nodokļu jomā (OV L 29, 1.2.2012., 13. lpp.).

            (3)  Komisijas Īstenošanas regula (ES) 2020/21 (2020. gada 14. janvāris), ar kuru groza Īstenošanas regulu (ES) Nr. 79/2012, ar ko nosaka sīki izstrādātu kārtību, kādā piemērojami daži noteikumi Padomes Regulā (ES) Nr. 904/2010 par administratīvu sadarbību un krāpšanas apkarošanu pievienotās vērtības nodokļu jomā (OV L 11, 15.1.2020., 1. lpp.).

            (4)  Komisijas Īstenošanas regula (ES) Nr. 815/2012 (2012. gada 13. septembris), ar ko nosaka sīki izstrādātus piemērošanas noteikumus Padomes Regulas (ES) Nr. 904/2010 piemērošanai attiecībā uz īpašajiem režīmiem nodokļa maksātājiem, kas neveic uzņēmējdarbību attiecīgā dalībvalstī un kas sniedz telekomunikāciju pakalpojumus, apraides pakalpojumus vai elektroniskos pakalpojumus personām, kuras nav nodokļa maksātājas (OV L 249, 14.9.2012., 3. lpp.).

            (5)  Komisijas Īstenošanas regula (ES) 2020/194 (2020. gada 12. februāris), ar ko paredz sīki izstrādātus noteikumus Padomes Regulas (ES) Nr. 904/2010 piemērošanai attiecībā uz īpašajiem režīmiem nodokļa maksātājiem, kas sniedz pakalpojumus personām, kuras nav nodokļa maksātājas, un kas veic preču tālpārdošanu un konkrētas preču piegādes iekšzemē (OV L 40, 13.2.2020., 114. lpp.).

            (6)  Padomes Direktīva 2006/112/EK (2006. gada 28. novembris) par kopējo pievienotās vērtības nodokļa sistēmu (OV L 347, 11.12.2006., 1. lpp.).

            (7)  Padomes Direktīva (ES) 2017/2455 (2017. gada 5. decembris), ar ko groza Direktīvu 2006/112/EK un Direktīvu 2009/132/EK attiecībā uz konkrētām pievienotās vērtības nodokļa saistībām pakalpojumu sniegšanā un preču tālpārdošanā, OV L 348, 29.12.2017., 7. lpp.

            (8)  Padomes Direktīva (ES) 2019/1995 (2019. gada 21. novembris), ar ko attiecībā uz noteikumiem par preču tālpārdošanu un konkrētām preču piegādēm iekšzemē groza Direktīvu 2006/112/EK (OV L 310, 2.12.2019., 1. lpp.).

            (9)  Padomes Regula (ES) 2017/2454 (2017. gada 5. decembris), ar ko groza Regulu (ES) Nr. 904/2010 par administratīvu sadarbību un krāpšanas apkarošanu pievienotās vērtības nodokļa jomā (OV L 348, 29.12.2017., 1. lpp.).

            (10)  Padomes Lēmums (ES) 2020/1109 (2020. gada 20. jūlijs), ar ko Direktīvas (ES) 2017/2455 un (ES) 2019/1995 groza attiecībā uz transponēšanas un piemērošanas datumiem, reaģējot uz Covid-19 pandēmiju (OV L 244, 29.7.2020., 3. lpp.).

            (11)  Padomes Regula (ES) 2020/1108 (2020. gada 20. jūlijs), ar ko Regulu (ES) 2017/2454 groza attiecībā uz piemērošanas datumiem, reaģējot uz Covid-19 pandēmiju (OV L 244, 29.7.2020., 1. lpp.).


title: Komisijas Īstenošanas regula (ES) 2020/1319 (2020. gada 22. septembris) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Provola dei Nebrodi” (ACVN))

text:
                  23.9.2020

                  LV

                  Eiropas Savienības Oficiālais Vēstnesis

                  L 309/7

         KOMISIJAS ĪSTENOŠANAS REGULA (ES) 2020/1319
         (2020. gada 22. septembris)
         par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Provola dei Nebrodi” (ACVN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1151/2012 (2012. gada 21. novembris) par lauksaimniecības produktu un pārtikas produktu kvalitātes shēmām (1) un jo īpaši tās 52. panta 3. punkta a) apakšpunktu,
         tā kā:

                     (1)

                     Saskaņā ar Regulas (ES) Nr. 1151/2012 50. panta 2. punkta a) apakšpunktu Itālijas pieteikums, kurā nosaukumu “Provola dei Nebrodi” lūgts reģistrēt kā aizsargātu cilmes vietas nosaukumu (ACVN), ir publicēts Eiropas Savienības Oficiālajā Vēstnesī (2).

                     (2)

                     2019. gada 22. oktobrī Komisija saņēma Beļģijas paziņojumu par iebildumu. Komisija 2019. gada 31. oktobrī Beļģijas paziņojumu par iebildumu nosūtīja Itālijai. Pamatotu iebilduma paziņojumu Komisija saņēma 2019. gada 19. decembrī, noteiktajā termiņā.

                     (3)

                     Komisija izskatīja Beļģijas nosūtīto iebildumu un atzina to par pieņemamu.

                     (4)

                     Ar 2020. gada 19. februāra vēstuli Komisija aicināja ieinteresētās personas uzsākt attiecīgās konsultācijas, lai panāktu savstarpējo vienošanos saskaņā ar minēto personu iekšējām procedūrām.

                     (5)

                     Lai gan starp Itāliju un Beļģiju vienošanās netika panākta, Beļģija ar 2020. gada 16. jūnija vēstuli Itālijas iestādēm atsauca iebildumu pret nosaukuma “Provola dei Nebrodi” reģistrāciju.

                     (6)

                     Tāpēc cilmes vietas nosaukums “Provola dei Nebrodi” (ACVN) būtu jāieraksta reģistrā,

               IR PIEŅĒMUSI ŠO REGULU.

            1. pants
            Nosaukums “Provola dei Nebrodi” (ACVN) a šo tiek ierakstīts reģistrā.
            Pirmajā daļā minētais nosaukums apzīmē produktu, kas pieder pie 1.3. grupas “Siers” saskaņā ar Komisijas Īstenošanas regulas (ES) Nr. 668/2014 (3) XI pielikumu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 22. septembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 343, 14.12.2012., 1. lpp.

            (2)  OV C 257, 31.7.2019., 18. lpp.

            (3)  Komisijas Īstenošanas regula (ES) Nr. 668/2014 (2014. gada 13. jūnijs), ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).


title: Komisijas Īstenošanas regula (ES) 2020/1321 (2020. gada 17. septembris) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Aydın Kestanesi” (ACVN))

text:
                  24.9.2020

                  LV

                  Eiropas Savienības Oficiālais Vēstnesis

                  L 310/1

         KOMISIJAS ĪSTENOŠANAS REGULA (ES) 2020/1321
         (2020. gada 17. septembris)
         par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Aydın Kestanesi” (ACVN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1151/2012 (2012. gada 21. novembris) par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 50. panta 2. punkta a) apakšpunktu Turcijas pieteikums, kurā lūgts reģistrēt nosaukumu “Aydın Kestanesi”, ir publicēts Eiropas Savienības Oficiālajā Vēstnesī (2).

                     (2)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums “Aydın Kestanesi” būtu jāreģistrē,

               IR PIEŅĒMUSI ŠO REGULU.

            1. pants
            Nosaukums “Aydın Kestanesi” (ACVN) ar šo tiek ierakstīts reģistrā.
            Pirmajā daļā minētais nosaukums apzīmē produktu, kas pieder pie 1.6. grupas “Svaigi vai pārstrādāti augļi, dārzeņi un labība” saskaņā ar Komisijas Īstenošanas regulas (ES) Nr. 668/2014 (3) XI pielikumu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 17. septembrī

                  Komisijas

                  un tās priekšsēdētājas vārdā –

                  Komisijas loceklis

               Janusz WOJCIECHOWSKI

            (1)  OV L 343, 14.12.2012., 1. lpp.

            (2)  OV C 185, 4.6.2020., 16. lpp.

            (3)  Komisijas Īstenošanas regula (ES) Nr. 668/2014 (2014. gada 13. jūnijs), ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).


title: Komisijas Īstenošanas regula (ES) 2020/1326 (2020. gada 15. septembris), ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs (“Mojama de Isla Cristina” (AĢIN))

text:
                  25.9.2020

                  LV

                  Eiropas Savienības Oficiālais Vēstnesis

                  L 312/1

         KOMISIJAS ĪSTENOŠANAS REGULA (ES) 2020/1326
         (2020. gada 15. septembris),
         ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs (“Mojama de Isla Cristina” (AĢIN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1151/2012 (2012. gada 21. novembris) par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Spānijas pieteikumu specifikācijas grozījuma apstiprināšanai attiecībā uz aizsargāto ģeogrāfiskās izcelsmes norādi “Mojama de Isla Cristina”, kas reģistrēta saskaņā ar Komisijas Īstenošanas regulu (ES) 2016/199 (2).

                     (2)

                     Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī (3).

                     (3)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

               IR PIEŅĒMUSI ŠO REGULU.

            1. pants
            Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu “Mojama de Isla Cristina” (AĢIN).

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 15. septembrī

                  Komisijas

                  un tās priekšsēdētājas vārdā –

                  Komisijas loceklis

               Janusz WOJCIECHOWSKI

            (1)  OV L 343, 14.12.2012., 1. lpp.

            (2)  Komisijas Īstenošanas regula (ES) 2016/199 (2016. gada 9. februāris) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Mojama de Isla Cristina (AĢIN)) (OV L 39, 16.2.2016., 4. lpp.).

            (3)  OV C 150, 6.5.2020., 28. lpp.


title: Komisijas Īstenošanas regula (ES) 2020/1327 (2020. gada 18. septembris) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā “Akasztói szikiponty” (ACVN)

text:
                  25.9.2020

                  LV

                  Eiropas Savienības Oficiālais Vēstnesis

                  L 312/3

         KOMISIJAS ĪSTENOŠANAS REGULA (ES) 2020/1327
         (2020. gada 18. septembris)
         par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā
         “Akasztói szikiponty” (ACVN)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1151/2012 (2012. gada 21. novembris) par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 50. panta 2. punkta a) apakšpunktu Ungārijas pieteikums, kurā lūgts reģistrēt nosaukumu “Akasztói szikiponty”, ir publicēts Eiropas Savienības Oficiālajā Vēstnesī (2).

                     (2)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums “Akasztói szikiponty” būtu jāreģistrē,

               IR PIEŅĒMUSI ŠO REGULU.

            1. pants
            Nosaukums “Akasztói szikiponty” (ACVN) ar šo tiek ierakstīts reģistrā.
            Pirmajā daļā minētais nosaukums apzīmē produktu, kas pieder pie 1.7. grupas “Svaigas zivis, gliemji un vēžveidīgie un to izstrādājumi” saskaņā ar Komisijas Īstenošanas regulas (ES) Nr. 668/2014 (3) XI pielikumu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 18. septembrī

                  Komisijas

                  un tās priekšsēdētājas vārdā –

                  Komisijas loceklis

               Janusz WOJCIECHOWSKI

            (1)  OV L 343, 14.12.2012., 1. lpp.

            (2)  OV C 172, 20.5.2020., 26. lpp.

            (3)  Komisijas Īstenošanas regula (ES) Nr. 668/2014 (2014. gada 13. jūnijs), ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).


title: Komisijas Īstenošanas regula (ES) 2020/1329 (2020. gada 23. septembris), ar ko Regulu (EK) Nr. 1484/95 groza attiecībā uz reprezentatīvo cenu noteikšanu mājputnu gaļas un olu nozarē, kā arī ovalbumīnam

text:
                  25.9.2020

                  LV

                  Eiropas Savienības Oficiālais Vēstnesis

                  L 312/5

         KOMISIJAS ĪSTENOŠANAS REGULA (ES) 2020/1329
         (2020. gada 23. septembris),
         ar ko Regulu (EK) Nr. 1484/95 groza attiecībā uz reprezentatīvo cenu noteikšanu mājputnu gaļas un olu nozarē, kā arī ovalbumīnam
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1308/2013 (2013. gada 17. decembris), ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 183. panta b) punktu,
         ņemot vērā Eiropas Parlamenta un Padomes Regulu (ES) Nr. 510/2014 (2014. gada 16. aprīlis), ar kuru nosaka tirdzniecības režīmu, kas piemērojams dažām lauksaimniecības produktu pārstrādē iegūtām precēm un atceļ Padomes Regulas (EK) Nr. 1216/2009 un (EK) Nr. 614/2009 (2), un jo īpaši tās 5. panta 6. punkta a) apakšpunktu,
         tā kā:

                     (1)

                     Ar Komisijas Regulu (EK) Nr. 1484/95 (3) ir paredzēti sīki izstrādāti noteikumi par to, kā piemērojama papildu ievedmuitas nodokļu sistēma, un ir noteiktas reprezentatīvās cenas mājputnu gaļas un olu nozarē, kā arī ovalbumīnam.

                     (2)

                     Regulāri pārbaudot datus, uz kuriem balstīta reprezentatīvo cenu noteikšana mājputnu gaļas un olu nozarē, kā arī ovalbumīnam, kļuvis skaidrs, ka reprezentatīvās cenas konkrētu produktu importam ir jāgroza, ņemot vērā cenu svārstības atkarībā no produktu izcelsmes.

                     (3)

                     Tādēļ Regula (EK) Nr. 1484/95 ir attiecīgi jāgroza.

                     (4)

                     Ņemot vērā to, ka ir jānodrošina šā pasākuma piemērošana iespējami drīz pēc atjaunināto datu nosūtīšanas, šai regulai būtu jāstājas spēkā tās publicēšanas dienā,

               IR PIEŅĒMUSI ŠO REGULU.

            1. pants
            Regulas (EK) Nr. 1484/95 I pielikumu aizstāj ar šīs regulas pielikuma tekstu.

            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 23. septembrī

                  Komisijas

                  un tās priekšsēdētājas vārdā –

                  Lauksaimniecības un lauku attīstības ģenerāldirektorāta

                  Ģenerāldirektors

                  Wolfgang BURTSCHER

            (1)  OV L 347, 20.12.2013., 671. lpp.

            (2)  OV L 150, 20.5.2014., 1. lpp.

            (3)  Komisijas Regula (EK) Nr. 1484/95 (1995. gada 28. jūnijs), ar ko nosaka sīki izstrādātus noteikumus par papildu ievedmuitas sistēmas ieviešanu un reprezentatīvo cenu noteikšanu mājputnu gaļas un olu nozarē, kā arī ovalbumīnam, un atceļ Regulu Nr. 163/67/EEK (OV L 145, 29.6.1995., 47. lpp.).

            PIELIKUMS

                     “I PIELIKUMS

                                 KN kods

                                 Preču apraksts

                                 Reprezentatīvā cena
                                 (EUR/100 kg)

                                 Nodrošinājums, kas minēts 3. pantā
                                 (EUR/100 kg)

                                 Izcelsme  (1)

                                 0207 12 90

                                 Saldēti Gallus domesticus sugas mājputnu gaļas liemeņi, t. s. 65 % cāļi

                                 138,5

                                 0

                                 AR

                                 0207 14 10

                                 Atkauloti, saldēti Gallus domesticus sugas mājputnu gaļas gabali

                                 210,7

                                 27

                                 AR

                                 157

                                 52

                                 BR

                                 248,9

                                 15

                                 CL

                                 211,7

                                 27

                                 TH

                                 1602 32 11

                                 Termiski neapstrādāti Gallus domesticus sugas mājputnu gaļas izstrādājumi

                                 168,2

                                 40

                                 BR

               ”

               (1)  Valstu nomenklatūra ir noteikta Komisijas Regulā (ES) Nr. 1106/2012 (2012. gada 27. novembris), ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.).